Document ID: 32007D0455

SKLEP SVETA 2007/455/SZVP
z dne 25. junija 2007
o izvajanju Skupnega stališča 2004/161/SZVP o podaljšanju omejitvenih ukrepov proti Zimbabveju
SVET EVROPSKE UNIJE JE -
ob upoštevanju Skupnega stališča 2004/161/SZVP (1) in zlasti člena 6 Skupnega stališča v povezavi s členom 23(2) Pogodbe o Evropski uniji,
ob upoštevanju naslednjega:
(1)
Svet je s Skupnim stališčem 2004/161/SZVP med drugim sprejel ukrepe za preprečevanje vstopa na ali tranzita čez ozemlja držav članic tistim posameznikom, ki sodelujejo v dejavnostih, ki resno spodkopavajo demokracijo, spoštovanje človekovih pravic in pravno državo v Zimbabveju, ter za zamrznitev njihovih sredstev in gospodarskih virov.
(2)
Zaradi nedavnega nasilja vlade Zimbabveja nad privrženci opozicije in posebne vloge, ki jo je policija odigrala v teh dogodkih, bi bilo treba na seznam iz Priloge Skupnega stališča 2004/161/SZVP dodati imeni pomočnika policijskega komisarja, zadolženega za javni red in mir, in višjega pomočnika policijskega komisarja, zadolženega za Harare.
(3)
Potrebno bi bilo tudi zagotoviti bolj podrobne razloge glede oseb, navedenih v Prilogi.
(4)
Priloga k Skupnemu stališču 2004/161/SZVP, bi bilo treba zato posodobiti in revidirati -
SKLENIL:
Člen 1
Priloga k Skupnemu stališču 2004/161/SZVP se nadomesti s Prilogo k temu sklepu.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Luxembourgu, 25. junija 2007

Labels: 18
11
5